CELEX: 32010R1066
Language: lv
Date: 2010-11-19 00:00:00
Title: Komisijas Regula (ES) Nr. 1066/2010 ( 2010. gada 19. novembris ) par atsevišķu preču klasifikāciju kombinētajā nomenklatūrā

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 304/9
            
         KOMISIJAS REGULA (ES) Nr. 1066/2010
   (2010. gada 19. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji pamatojas uz KN vai papildina to ar papildu apakšnodaļām un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādītajiem KN kodiem atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 19. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts ir skaņas frekvenču pastiprinātājs (15 W) ar skaļruni (aptuveni 20 cm (8 collas)) vienā korpusā, kura izmēri ir apm. 38 × 38 × 20,5 cm un masa apm. 8 kg.
                  Produktam ir saskarnes, lai varētu pieslēgt:
                  
                              —
                           
                           
                              mūzikas instrumentu, piemēram, elektrisko ģitāru,
                           
                        
                              —
                           
                           
                              skaņas efektu regulēšanas pedāli,
                           
                        
                              —
                           
                           
                              skaņas ierakstīšanas un atskaņošanas aparātus, piemēram, MP3 vai kompaktdisku atskaņotāju, un
                           
                        
                              —
                           
                           
                              austiņas.
                           
                        Tam ir arī vadības pogas skaļuma, pastiprinājuma, skaņas un skaņas efektu regulēšanai.
                  Produkts saņem elektriskos signālus no mūzikas instrumenta, tos pastiprina ar skaņas frekvenču pastiprinātāju un ar skaļruni pārvērš dzirdamā skaņā.
               
               
                  8518 40 89
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8518, 8518 40 un 8518 40 89 formulējumu.
                  Produkts nevar uztvert dzirdamu skaņu, jo tas nav aprīkots ar mikrofonu un tam nav arī īpašas saskarnes mikrofona pievienošanai. Tāpēc to nevar klasificēt apakšpozīcijā 8518 50 kā skaņas pastiprināšanas elektroierīci.
                  Saskaņā ar XVI sadaļas 3. piezīmi produkts ir kompleksa iekārta, kas sastāv no skaļruņa, kas klasificēts apakšpozīcijā 8518 29, zemfrekvences elektriskā pastiprinātāja, kas klasificēts apakšpozīcijā 8518 40, un skaņas efektu ierīces, kas klasificēta apakšpozīcijā 8543 70.
                  Ņemot vērā saņemto signālu apstrādes līmeni, skaņas frekvenču pastiprināšanas funkcija ir produkta galvenā funkcija.
                  Tāpēc produkts ir klasificējams ar KN kodu 8518 40 89 kā elektriskais skaņas frekvenču pastiprinātājs.